**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL 2020 METŲ LAZDIJŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS**

2020 m. birželio 10 d. Nr. 34-392

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos sveikatos sistemos įstatymo 41 straipsniu, 63 straipsnio 5 punktu, Lazdijų rajono savivaldybės visuomenės sveikatos rėmimo specialiosios programos rengimo, sudarymo, tvirtinimo ir vykdymo nuostatais, patvirtintais Lazdijų rajono savivaldybės tarybos 2014 m. lapkričio 13 d. sprendimu [Nr. 5TS-1325](Numeris:%205TS-1325) „Dėl Lazdijų rajono savivaldybės visuomenės sveikatos rėmimo specialiosios programos rengimo, sudarymo, tvirtinimo ir vykdymo nuostatų patvirtinimo“, bei atsižvelgdama į projektų, finansuojamų iš Visuomenės sveikatos rėmimo specialiosios programos, atrankos komisijos, patvirtintos Lazdijų rajono savivaldybės administracijos direktoriaus 2020 m. balandžio 28 d. įsakymu Nr. 10V-280 ,,Dėl komisijos sudarymo“, siūlymą (protokolas Nr. 1) Lazdijų rajono savivaldybės taryba n u s p r e n d ž i a:

1. Patvirtinti:

1.1. 2020 metų Lazdijų rajono savivaldybės visuomenės sveikatos rėmimo specialiąją programą (pridedama);

1.2. Sveikatinimo programų, finansuojamų iš 2020 m. Lazdijų rajono savivaldybės visuomenės sveikatos rėmimo specialiosios programos lėšų, sąrašą (pridedama);

1.3. 2020 metų Lazdijų rajono savivaldybės visuomenės sveikatos rėmimo specialiosios programos pajamų ir išlaidų sąmatą (pridedama).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Lina Džiaukštienė, mob. 8 610 43 868

PATVIRTINTA

Lazdijų rajono savivaldybės tarybos 2020 m. birželio d.

sprendimu Nr. 5TS-

**2020 METŲ LAZDIJŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOJI PROGRAMA**

**I. BENDROSIOS NUOSTATOS**

2020 m. Lazdijų rajono savivaldybės visuomenės sveikatos rėmimo specialiosios programos (toliau – Programos) paskirtis – plėtoti visumą organizacinių, teisinių, ekonominių, techninių, socialinių ir medicinos priemonių, padedančių vykdyti ligų ir traumų profilaktiką, išsaugoti ir stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus. Programa parengta remiantis Lietuvos sveikatos 2014–2025 metų strategija, patvirtinta Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014–2025 metų strategijos patvirtinimo“, Nacionalinės pažangos programa, patvirtinta Lietuvos Respublikos Vyriausybės 2012 m. lapkričio 28 d. nutarimu Nr. 1482 ,,Dėl 2014–2020 metų nacionalinės pažangos programos patvirtinimo“.

**II. SITUACIJOS ANALIZĖ**

Visuomenės sveikatos priežiūra perorientuojama gyventojų sveikatos stebėjimo, duomenų analizės, ekspertizės kryptimi, prevencinė veikla vykdoma programiniu principu. Pasaulinės sveikatos organizacijos duomenimis, sveikatos būklę lemia 50 proc. žmonių gyvensena, 20 proc. juos supanti aplinka, 20 proc. genetinis paveldimumas ir 10 proc. sveikatos priežiūros tarnybų veikla. Pagrindinės lėtinių neinfekcinių ligų priežastys susijusios su žmogaus elgesiu, taigi jų galima išvengti. Pagrindiniai rizikos veiksniai, turintys didžiausią įtaką sergamumui ir mirtingumui pasauliniu mastu, yra šie: didelis kraujospūdis, rūkymas, padidėjęs gliukozės kiekis kraujyje, fizinio aktyvumo stoka, antsvoris ir nutukimas, padidėjęs cholesterolio kiekis kraujyje, nesaugus lytinis elgesys, piktnaudžiavimas alkoholiu. Kovojant su šiais rizikos veiksniais efektyviausios yra priemonės, kuriomis siekiama pakeisti socialines normas skatinant sveiką gyvenseną, sveiką elgesį ir mažinant rizikos veiksnių paplitimą ir jų poveikį.

Pagal pateiktą Lazdijų rajono savivaldybės visuomenės sveikatos biuro sveikatos rodiklių stebėsenos, kuri buvo vykdoma ,,šviesoforo“ principu, ataskaitą, Lazdijų rajono gyventojų dauguma sveikatos rodiklių žymiai prastesni už daugelį Lietuvos gyventojų rodiklių vidurkį.

**Lazdijų rajono savivaldybės visuomenės sveikatos stebėsenos rodiklių profilis**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| LSP tikslas | Uždaviniai | Rodiklis | Savivaldybės reikšmė (tikrasis analizuojamų metų rodiklis) | Savivaldybės reikšmė  (3 metų vidurkis) | Lietuvos rodiklis | Mažiausia rodiklio  reikšmė | Didžiausia rodiklio  reikšmė | Santykis savivaldybė/  Lietuva |
| Strateginis tikslas – pasiekti, kad 2025 m. šalies gyventojai būtų sveikesni ir gyventų ilgiau, pagerėtų gyventojų sveikata ir sumažėtų sveikatos netolygumai | | Vidutinė tikėtina gyvenimo trukmė | 73,2 | 73,2 | 76,0 | 69,9 | 78,6 | 0,95 |
| Išvengiamas mirtingumas | 26,3 | 28,8 | 30,5 | 24,6 | 41,0 | 0,95 |
| 1 tikslas. Sukurti saugesnę socialinę aplinką, mažinti sveikatos netolygumus ir socialinę atskirtį | 1.1. Sumažinti skurdo lygį ir nedarbą | Mirtingumas dėl savižudybių (X60-X84) 100 000 gyventojų | 42,3 | 42,7 | 24,4 | 0,0 | 79,5 | 1,62 |
| Standartizuotas mirtingumo dėl savižudybių rodiklis (X60-X84) 100 000 gyventojų | 42,1 | 42,47 | 23,8 | 0,0 | 75,7 | 1,78 |
| Bandymų žudytis skaičius (X60-X64, X66-X84) 100 000 gyventojų | 37,0 | 32,5 | 42,1 | 19,2 | 81,1 | 0,77 |
| Mokyklinio amžiaus vaikų, nesimokančių mokyklose, skaičius 1000 gyventojų | 93,1 | 82,9 | 69,1 | 35,2 | 220,2 | 1,20 |
| Socialinės rizikos šeimų skaičius 1000 gyventojų | 4,6 | 4,8 | 3,3 | 0,3 | 8,7 | 1,44 |
| Ilgalaikio nedarbo lygis | 8,4 | 8,2 | 2,2 | 0,3 | 8,2 | 3,76 |
| Gyventojų skaičiaus pokytis 1 000 gyventojų | -18,9 | -22,9 | -5,3 | -23,7 | 8,4 | 4,37 |
| 1.2. Sumažinti socialinę ekonominę gyventojų diferenciaciją šalies ir bendruomenių lygmeniu | Mirtingumas dėl išorinių priežasčių (V00–Y98) 100 000 gyventojų | 111,1 | 136,7 | 93,4 | 41,8 | 203,1 | 1,46 |
| Standartizuotas mirtingumo dėl išorinių priežasčių rodiklis (V00–Y98) 100 000 gyventojų | 101,5 | 126,8 | 91,0 | 46,2 | 192,4 | 1,39 |
| Mokinių, gaunančių nemokamą maitinimą mokyklose, skaičius 1000 gyventojų | 320,0 | 335,5 | 148,9 | 57,4 | 339,9 | 2,25 |
| Socialinės pašalpos gavėjų skaičius 1000 gyventojų | 79,4 | 80,0 | 25,4 | 3,2 | 91,0 | 3,15 |
| Sergamumas (nauji atvejai) tuberkulioze (A15-A19) 100 000 gyventojų | 42,3 | 65,0 | 32,9 | 0,0 | 88,4 | 1,51 |
| Sergamumas (nauji atvejai ir recidyvai) tuberkulioze (A15-A19) 100 000 gyventojų | 47,6 | 49,6 | 37,9 | 0,0 | 88,4 | 1,71 |
| 2 tikslas. Sukurti sveikatai palankią fizinę  darbo ir gyvenamąją aplinką | 2.1. Kurti saugias darbo ir sveikas buities sąlygas, didinti prekių ir paslaugų vartotojų saugumą | Asmenų, žuvusių ar sunkiai sužalotų dėl nelaimingų atsitikimų darbe, skaičius 10000 darbingo amžiaus gyv. | 0,0 | 0,0 | 0,9 | 0,0 | 3,9 | 0,00 |
| Susižalojimo dėl nukritimo atvejų skaičius (W00-W19) 65+ m. amžiaus grupėje 10 000 gyventojų | 150,7 | 152,1 | 150,7 | 104,9 | 212,0 | 1,00 |
| Darbingo amžiaus asmenų, pirmą kartą pripažintų neįgaliais, skaičius 10 000 gyventojų | 101,0 | 69,3 | 67,1 | 45,3 | 125,9 | 1,03 |
| Sergamumas žarnyno infekcinėmis ligomis (A00-A08) 10 000 gyventojų | 31,7 | 53,5 | 74,9 | 0,0 | 140,9 | 0,71 |
| 2.2. Kurti palankias sąlygas saugiai leisti laisvalaikį | Mirtingumas dėl atsitiktinio paskendimo (W65-W74) 100 000 gyventojų | 10,6 | 15,4 | 5,5 | 0,0 | 20,2 | 2,78 |
| Standartizuotas mirtingumo dėl atsitiktinio paskendimo rodiklis (W65-W74) 100 000 gyventojų | 7,4 | 14,3 | 5,5 | 0,0 | 19,6 | 2,6 |
| Mirtingumas dėl nukritimo (W00-W19) 100 000 gyventojų | 5,3 | 22,2 | 16,1 | 0,0 | 38,1 | 1,38 |
| Standartizuotas mirtingumo dėl nukritimo rodiklis (W00-W19) 100 000 gyventojų | 4,1 | 16,3 | 15,3 | 0,0 | 32,6 | 1,06 |
| 2.3. Mažinti avaringumą ir traumų kelių eismo įvykiuose skaičių | Mirtingumas dėl transporto įvykių (V00-V99) 100000 gyv. | 0,0 | 8,5 | 8,0 | 0,0 | 25,4 | 1,07 |
| Standartizuotas mirtingumo dėl transporto įvykių rodiklis (V00-V99) 100 000 gyventojų | 0,0 | 10,0 | 7,9 | 0,0 | 26,3 | 1,26 |
| Pėsčiųjų mirtingumas dėl transporto įvykių (V00-V09) 100 000 gyventojų | 0,0 | 5,13 | 3,0 | 0,0 | 19,2 | 1,69 |
| Transporto įvykiuose patirtų traumų (V00-V99) skaičius 100 000 gyventojų | 68,0 | 71,8 | 58,9 | 29,3 | 136,3 | 1,22 |
| 2.4. Mažinti oro, vandens ir dirvožemio užterštumą, triukšmą | Į atmosferą iš stacionarių taršos šaltinių išmestų teršalų kiekis, tenkantis 1 kvadratiniam kilometrui | 97 | 98 | 1010 | 63 | 34382 | 0,10 |
| Viešai tiekiamo geriamojo vandens prieinamumas vartotojams (proc.) | 28,3 | - | Nėra duomenų | Nėra duomenų | Nėra duomenų |  |
| Nuotekų tvarkymo paslaugų prieinamumas vartotojams (proc.) | 23,6 | - | Nėra duomenų | Nėra duomenų | Nėra duomenų |  |
| 3 tikslas. Formuoti sveiką gyvenseną ir jos kultūrą | 3.1. Sumažinti alkoholinių gėrimų, tabako vartojimą, neteisėtą narkotinių ir psichotropinių medžiagų vartojimą ir prieinamumą | Mirtingumas dėl priežasčių, susijusių su narkotikų vartojimu 100 000 gyventojų | 0,0 | 1,7 | 3,0 | 0,0 | 34,9 | 0,58 |
| Standartizuotas mirtingumo dėl priežasčių, susijusių su narkotikų vartojimu, rodiklis 100 000 gyventojų | 0,0 | 3,0 | 3,1 | 0,0 | 24,8 | 0,98 |
| Mirtingumas dėl priežasčių, susijusių su alkoholio vartojimu 100 000 gyventojų | 26,4 | 13,7 | 18,1 | 0,0 | 46,5 | 0,76 |
| Standartizuotas mirtingumo dėl priežasčių, susijusių su alkoholio vartojimu, rodiklis 100 000 gyventojų | 32,1 | 15,6 | 17,7 | 0,0 | 45,1 | 0,88 |
| Nusikalstamos veikos, susijusios su disponavimu narkotinėmis medžiagomis ir jų kontrabanda (nusikaltimai) | 42,3 | 29,1 | 85,8 | 3,9 | 442,1 | 0,34 |
| Gyventojų skaičius, tenkantis vienai licencijai verstis mažmenine prekyba tabako gaminiais | 185,3 | 163,4 | 189,9 | 49,8 | 415,9 | 0,86 |
| Gyventojų skaičius, tenkantis vienai licencijai verstis mažmenine prekyba alkoholiniais gėrimais | 167,3 | 148,5 | 166,8 | 32,5 | 359,2 | 0,89 |
| 3.2. Skatinti sveikos mitybos įpročius | Kūdikių, išimtinai žindytų iki 6 mėn. amžiaus, dalis (proc.) | 60,2 | 37,6 | 36,7 | 11,7 | 73,5 | 1,02 |
| 4 tikslas. Užtikrinti kokybišką ir efektyvią sveikatos priežiūrą, orientuotą į gyventojų poreikius | 4.1. Užtikrinti sveikatos sistemos tvarumą ir kokybę, plėtojant sveikatos technologijas, kurių efektyvumas pagrįstas mokslo įrodymais | Išvengiamų hospitalizacijų skaičius 1000 gyventojų | 55,2 | 58,5 | 32,5 | 20,0 | 64,9 | 1,80 |
| Išvengiamų hospitalizacijų dėl diabeto ir jo komplikacijų skaičius1000 gyventojų | 9,4 | 9,0 | 6,9 | 4,1 | 10,0 | 1,31 |
|  | 4.2. Plėtoti sveikatos infrastruktūrą ir gerinti sveikatos priežiūros paslaugų kokybę, saugą, prieinamumą ir į pacientą orientuotą sveikatos priežiūrą | Slaugytojų, tenkančių vienam gydytojui, skaičius | 2,8 | 2,7 | 2,0 | 1,2 | 6,2 | 1,32 |
| Šeimos medicinos paslaugas teikiančių gydytojų skaičius 10 000 gyventojų | 6,3 | 6,8 | 7,2 | 2,6 | 13,6 | 0,95 |
| Apsilankymų pas gydytojus skaičius, tenkantis vienam gyventojui | 9,7 | 9,2 | 9,1 | 6,5 | 11,3 | 1,01 |
| Sergamumas (nauji atvejai) daugeliui vaistų atsparia tuberkulioze 100 000 gyv. | 0,0 | 5,1 | 3,1 | 0,0 | 13,9 | 1,36 |
| Sergamumas daugeliui vaistų atsparia tuberkulioze 100 000 gyv. | 0,0 | 0,0 | 6,1 | 0,0 | 17,2 | 0,0 |
| Sergamumas ŽIV ir lytiškai plintančiomis ligomis (B20-B24, A50-A64) 10 000 gyventojų | 0,0 | 0,0 | 2,2 | 0,0 | 5,1 | 0,0 |
| 4.3. Pagerinti motinos ir vaiko sveikatą | Kūdikių (vaikų iki 1 m. amžiaus) mirtingumas 1000 gyvų gimusių kūdikių | 6,8 | 4,3 | 3,4 | 0,0 | 16,5 | 1,27 |
| 2 metų amžiaus vaikų MMR1 (tymų, epideminio parotito, raudonukės vakcina, 1 dozė) skiepijimo apimtys | 96,5 | 95,42 | 92,1 | 83,0 | 99,5 | 1,04 |
| 1 metų amžiaus vaikų DTP3 (difterijos, stabligės, kokliušo) poliomielito ir B tipo Haemophilus influenzae infekcijos vakcinos (3 dozės) skiepijimo apimtys | 93,5 | 94,2 | 92,3 | 70,0 | 97,7 | 1,02 |
| Tikslinės populiacijos dalis (proc.), dalyvavusi vaikų krūminių dantų dengimo silantinėmis medžiagomis programoje | 46,6 | 46,3 | 14,5 | 5,7 | 52,7 | 2,72 |
| Vaikų, neturinčių ėduonies pažeistų, plombuotų ir išrautų dantų, dalis (proc.) | 17,2 | 19,7 | 18,9 | 7,5 | 28,3 | 1,04 |
| Paauglių (15–17 m.) gimdymų skaičius 1000 gyventojų | 3,2 | 3,9 | 4,4 | 0,0 | 15,8 | 0,88 |
|  | 4.4. Stiprinti lėtinių neinfekcinių ligų prevenciją ir kontrolę | Mirtingumas nuo kraujotakos sistemos ligų (I00-I99) 100 000 gyventojų | 1311,8 | 1288,8 | 782,5 | 418,4 | 1372,3 | 1,65 |
| Standartizuotas mirtingumo nuo kraujotakos sistemos ligų rodiklis (I00-I99) 100 000 gyventojų | 901,3 | 908,8 | 744,5 | 619,5 | 1059,0 | 1,22 |
| Mirtingumas nuo piktybinių navikų (C00-C96) 100 000 gyventojų | 386,1 | 405,1 | 286,6 | 188,5 | 407,6 | 1,41 |
| Standartizuotas mirtingumo nuo piktybinių navikų rodiklis (C00-C96) 100 000 gyventojų | 314,9 | 324,7 | 274,7 | 219,6 | 347,1 | 1,18 |
| Mirtingumas nuo cerebrovaskulinių ligų (I60-I69) 100 000 gyventojų | 333,2 | 340,2 | 191,0 | 95,5 | 610,5 | 1,78 |
| Standartizuotas mirtingumo nuo cerebrovaskulinių ligų rodiklis (I60-I69) 100 000 gyventojų | 220,1 | 229,7 | 181,8 | 83,8 | 485,7 | 1,26 |
| Sergamumas II tipo cukriniu diabetu (E11) 10 000 gyv. | 68,8 | 112,0 | 56,6 | 26,9 | 112,0 | 1,98 |
| Tikslinės populiacijos dalis (proc.), dalyvavusi atrankinės mamografinės patikros dėl krūties vėžio finansavimo programoje | 34,2 | 34,7 | 50,2 | 13,8 | 71,7 | 0,69 |
| Tikslinės populiacijos dalis (proc.), dalyvavusi gimdos kaklelio piktybinių navikų prevencinių priemonių, apmokamų iš Privalomojo sveikatos draudimo biudžeto lėšų, finansavimo programoje | 53,6 | 55,7 | 52,7 | 28,9 | 72,0 | 1,06 |
| Tikslinės populiacijos dalis (proc.), dalyvavusi storosios žarnos vėžio ankstyvosios diagnostikos finansavimo programoje | 41,7 | 43,8 | 53,1 | 28,6 | 66,0 | 0,83 |
| Tikslinės populiacijos dalis (proc.), dalyvavusi asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių finansavimo programoje | 39,4 | 37,7 | 42,9 | 26,2 | 61,4 | 0,88 |

Pastaba: Pirmame lentelės stulpelyje pateikiami Lietuvos sveikatos programos tikslai, antrame – uždaviniai ir trečiame – pagrindinio sąrašo rodikliai, suskirstyti pagal Lietuvos sveikatos programoje numatomus įgyvendinti tikslus ir uždavinius. Ketvirtame stulpelyje pateikiama savivaldybės tikroji analizuojamų metų rodiklio reikšmė, penktame stulpelyje – savivaldybės 3 metų vidurkio reikšmė, šeštame – atitinkamo rodiklio Lietuvos vidurkio reikšmė, septintame – mažiausia reikšmė tarp visų savivaldybių, aštuntame – didžiausia reikšmė tarp visų savivaldybių ir devintame – savivaldybės rodiklio interpretavimas (reikšmės savivaldybėje santykis su Lietuvos vidurkio reikšme ir savivaldybės rodiklio vietos tarpe visų savivaldybių pavaizdavimas pagal „šviesoforo“ principą).

**III. PROGRAMOS TIKSLAS IR UŽDAVINIAI**

**Programos tikslas** – remti visuomenės sveikatos priežiūros priemones, stiprinančias gyventojų sveikatą, mažinančias sveikatą žalojančios elgsenos paplitimą, užtikrinančias sveikatai palankią aplinką, finansuojant savivaldybės remiamas visuomenės sveikatos veiklas.

**Programos uždaviniai:**

1. Vykdyti moksleivių ir vyresnio suaugusiųjų sveikatos mokymą bei sveikos gyvensenos žinių skleidimą;

2. Stiprinti asmeninę žmogaus atsakomybę už savo sveikatą;

3. Alkoholio, tabako ir narkotinių medžiagų vartojimo prevencinių priemonių rėmimas;

4. Gerinti aplinkos kokybę;

5. Didinti bendruomenės fizinį aktyvumą;

6. Vykdyti traumų, nelaimingų atsitikimų prevenciją;

7. Remti psichinę sveikatą stiprinančias priemones.

**IV. PROGRAMOS PRIORITETAI**

1. Sveikos gyvensenos skatinimas bendruomenėse ir nevyriausybinėse organizacijose (sveikos mitybos ir fizinio aktyvumo skatinimas, alkoholio, tabako ir psichotropinių medžiagų vartojimo prevencija);

       2. Savivaldybės gyventojų psichikos sveikatos stiprinimo paslaugų teikimo atskirties mažinimas, didinant šių paslaugų prieinamumą ekonomiškai nestabilioms ar pažeidžiamoms socialinėms grupėms;

3. Vaikų ir jaunimo sveikatos išsaugojimas ir gerinimas, formuojant sveiko gyvenimo įgūdžius.

**V. LAUKIAMI REZULTATAI**

Įgyvendinus Programą, gerėja savivaldybės gyventojų informuotumas ligų prevencijos ir sveikatinimo klausimais. Visuomenė įgauna daugiau žinių apie aplinkos įtaką sveikatai, aktyvėja dėmesys sveikatos problemoms, stiprėja visuomenės psichikos sveikata. Jaunimui ir vaikams išsiugdo įprotis saugoti sveikatą ir vengti ligų. Didėja bendruomenės narių fizinis aktyvumas, kuriama sveikatai palanki aplinka.

PATVIRTINTA

Lazdijų rajono savivaldybės tarybos

2020 m. d.

sprendimu Nr. 5TS-

**SVEIKATINIMO PROGRAMŲ, FINANSUOJAMŲ IŠ 2020 M. LAZDIJŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠŲ, SĄRAŠAS**

1. VšĮ ,,Kapčiamiesčio globos namai“ programa ,,Pojūčių terapijos takas“;

2. Lietuvos sutrikusio intelekto žmonių globos bendrijos ,,Viltis“ programa ,,Sveikata – tai jėga“;

3. VšĮ ,,Harmonija sielai“ programa ,,Sveikata didžiausias turtas“;

4.VšĮ Lazdijų sporto centro programa ,,Lazdijų rajono gyventojų fizinio aktyvumo skatinimas“;

5. Lazdijų r. Seirijų Antano Žmuidzinavičiaus gimnazijos programa ,,Sveikatos keliu keliaukime kartu“;

6. Veisiejų verslo ir technologijos mokyklos programa ,,Būk sveikas – sportuok“;

7. Lazdijų rajono savivaldybės likusių be tėvų vaikų, globėjų asociacijos ,,Spindulys“ programa ,,Atsipalaiduokime po streso“;

8. Lazdijų r. Šventežerio vidurinės mokyklos programa ,,Sportas – gyvenimo būdas“;

9. Veisiejų Sigito Gedos gimnazijos programa ,,Judėk ir tobulėk“;

10. Lazdijų rajono Krosnos mokyklos programa ,,Aktyvi ir sveika Krosnos mokyklos bendruomenė“;

11. VšĮ ,,Praleisk laisvalaikį kitaip“ programa ,,Energija ir sveikata“;

12. Metelių kaimo bendruomenės ,,Tarp Dusios ir Metelio“ programa ,,Išlikime sveiki ir aktyvūs“;

13. Vidzgailų kaimo bendruomenės programa ,,Mes aktyvūs“;

14. UAB ,,Tado masažai“ programa ,,Senjorų ir neįgaliųjų emocinės ir fizinės sveikatos stiprinimas“.

PATVIRTINTA

Lazdijų rajono savivaldybės tarybos

2020 m. d.

sprendimu Nr. 5TS-

**2020 METŲ LAZDIJŲ RAJONO SAVIVALDYBĖS VISUOMENĖS**

**SVEIKATOS RĖMIMO SPECIALIOSIOS**

**PROGRAMOS LĖŠŲ SĄMATA**

| Pajamos | Patvirtinta Eur |
| --- | --- |
| Lazdijų rajono savivaldybės aplinkos apsaugos rėmimo specialiosios programos lėšos | **5000** |
| **Iš viso :** | **5000** |
| **Išlaidos** | Savivaldybės aplinkos apsaugos rėmimo specialiosios programos lėšos |
| 1. VšĮ ,,Kapčiamiesčio globos namai“ programa ,,Pojūčių terapijos takas“ | 500 |
| 2. Lietuvos sutrikusio intelekto žmonių globos bendrija ,,Viltis“ programa ,,Sveikata – tai jėga“ | 500 |
| 3. VšĮ ,,Harmonija sielai“ programa ,,Sveikata didžiausias turtas“ | 500 |
| 4. VšĮ Lazdijų sporto centras programa ,,Lazdijų rajono gyventojų fizinio aktyvumo skatinimas“ | 400 |
| 5. Lazdijų r. Seirijų Antano Žmuidzinavičiaus gimnazijos programa ,,Sveikatos keliu keliaukime kartu“ | 400 |
| 6. Veisiejų verslo ir technologijos mokyklos programa ,,Būk sveikas - sportuok“ | 300 |
| 7. Lazdijų rajono savivaldybės likusių be tėvų vaikų, globėjų asociacijos ,,Spindulys“ programa ,,Atsipalaiduokime po streso“ | 300 |
| 8. Lazdijų r. Šventežerio vidurinės mokyklos programa ,,Sportas – gyvenimo būdas“ | 300 |
| 9. Veisiejų Sigito Gedos gimnazija programa ,,Judėk ir tobulėk“ | 300 |
| 10. Lazdijų rajono Krosnos mokykla programa ,,Aktyvi ir sveika Krosnos mokyklos bendruomenė“ | 300 |
| 11. VšĮ ,,Praleisk laisvalaikį kitaip“ programa ,,Energija ir sveikata“ | 300 |
| 12. Metelių kaimo bendruomenė ,,Tarp Dusios ir Metelio“ programa ,,Išlikime sveiki ir aktyvūs“ | 300 |
| 13. Vidzgailų kaimo bendruomenė programa ,,Mes aktyvūs | 300 |
| 14. UAB ,,Tado masažai“ programa ,,Senjorų ir neįgaliųjų emocinės ir fizinės sveikatos stiprinimas“ | 300 |
| **Iš viso :** | **5000** |

**LAZDIJŲ RAJONO SAVIVALDYBĖS TARYBOS SPRENDIMO ,,DĖL 2020 METŲ LAZDIJŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS“ PROJEKTO**

**AIŠKINAMASIS RAŠTAS**

2020-05-21

Lazdijų rajono savivaldybės tarybos sprendimo projektas ,,Dėl 2020 metų Lazdijų rajono savivaldybės visuomenės sveikatos rėmimo specialiosios programos“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos sveikatos sistemos įstatymo 41 straipsniu, 63 straipsnio 5 punktu, Lazdijų rajono savivaldybės visuomenės sveikatos rėmimo specialiosios programos nuostatais, patvirtintais Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1325, bei atsižvelgiant į Lazdijų rajono savivaldybės bendruomenės sveikatos tarybos 2020 m. gegužės 12 d. Visuomenės sveikatos rėmimo specialiosios programos konkurso vertinimo komisijos protokolą Nr. 1.

**Projekto tikslas** – patvirtinti Lazdijų rajono savivaldybės visuomenės sveikatos rėmimo specialiąją programą, sveikatinimo programų, finansuojamų iš 2020 m. Savivaldybės aplinkos apsaugos rėmimo specialiosios programos lėšų, sąrašą, pajamų ir išlaidų sąmatą.

**Programos tikslas** – remti visuomenės sveikatos priežiūros priemones, stiprinančias gyventojų sveikatą, mažinančias sveikatą žalojančios elgsenos paplitimą, užtikrinančias sveikatai palankią aplinką, finansuojant savivaldybės remiamas visuomenės sveikatos veiklas.

Lazdijų rajono savivaldybės bendruomenės sveikatos taryba, vadovaujantis Visuomenės sveikatos rėmimo specialiosios programos nuostatais, 2019 m. gruodžio 18 d. protokole Nr.1 pateikė Lazdijų rajono savivaldybės visuomenės sveikatos rėmimo specialiosios programos prioritetus. 2020 m. kovo mėnesį vietinėje spaudoje ir savivaldybės tinklapyje buvo paskelbtas projektų (programų), finansuojamų visuomenės sveikatos rėmimo specialiosios programos 2020 m. lėšomis, konkursas. Skelbime buvo nurodytos prioritetinės konkurso kryptys. Konkursas tęsėsi iki 2020 m. kovo 27 d., gauta 16 konkursinių programų.

Lazdijų rajono savivaldybės administracijos direktoriaus 2020 m. balandžio 22 d. įsakymu Nr. 10V-280 ,,Dėl komisijos sudarymo“ buvo patvirtinta komisija programoms vertinti. 2020 m. gegužės 12 d. komisija pateikė projektų vertinimo rezultatus (protokolas Nr. 1). Konkurse dalyvavo 16 programų. Finansavimas skirtas 14 programų jas vertinant pagal surinktų balų skaičių. Dviems programoms finansavimas neskirtas dėl reikalavimų neatitikimo Visuomenės sveikatos rėmimo specialiosios programos nuostatams.

Taryboje patvirtinus Visuomenės sveikatos rėmimo specialiosios programą ir jos sąmatą, su įstaigomis, kurių programos surinko reikiamą balų kiekį, bus sudarytos sutartys.

**Rezultatai.** Įgyvendinus programas, visuomenė įgaus daugiau žinių ir praktinių įgūdžių sveikos mitybos, fizinio aktyvumo klausimais. Jaunimui ir vaikams išsiugdys įpročiai sveikai maitintis, sportuoti. Didės vaikų ir vyresnių bendruomenės narių fizinis aktyvumas. Pagerės neįgaliųjų gyvenimo kokybė.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės Socialinės paramos ir sveikatos skyriaus savivaldybės gydytoja (vyr. specialistė) Lina Džiaukštienė.

Socialinės paramos ir sveikatos skyriaus

savivaldybės gydytoja (vyr. specialistė) Lina Džiaukštienė